Щыри токIуэ
Мы махуэхэм Сочэ къалэм щекIуэкIащ АСА 117 зэзауэ зэхэтхэмкIэ зи чэзу зэхьэзэхуэ. Пшыхьым и зэIущIэ нэхъыщхьэу щытащ ди лъэпкъэгъу Багъ Алийрэ бразил спортсмен цIэрыIуэ Сильверио Элиасрэ я зэпэщIэтыныгъэр.
Япэ Iыхьэм и пэщIэдзэм щригъажьэри, Багъым тепщэныгъэр иубыдащ икIи плIанэпэм диубыда и хьэрхуэрэгъум удын хьэлъэхэр зэкIэлъхьэужьу тридзэу щIидзащ. Сильверио зыхъумэжыныгъэм и къару псори хухиха мыхъумэ, ебгъэрыкIуэну Iэмал къыхукъуэкIакъым икIи япэ Iыхьэр, къанэ щымыIэу, ди лъэпкъэгъум къихьащ. Загъэпсэхуу къихьэжа иужькIэ, бразил щIалэм щытыкIэр зэпIэзэрыт ищIыжащ икIи балл бжыгъэхэр зэхуэдэ хъужащ.
Псори щызэхэкIа ещанэ Iыхьэм спортсменитIми хъарзынэу зыкъыщагъэлъэгъуащ, арщхьэкIэ наIуэу зыр адрейм ефIэкIыфакъым. Судьяхэм плIэнейрэ 29:28 бжыгъэхэр ягъэуващ икIи зымащIэкIэ Багъым и тепщэныгъэр нэхъыбэ хъуауэ къалъытащ.
Иджырей зэхьэзэхуэр Багъ Алий и дежкIэ етIощIанэу щытащ. Абыхэм ящыщу 12-м зэIущIэм хуахаха пIалъэр имыухыу и хьэрхуэрэгъум щефIэкIащ.
КъищынэмыщIауэ, АСА 117 зэхьэзэхуэм текIуэныгъэхэр къыщахьащ ди лъэпкъэгъухэу Iэрыпщ Замиррэ КIыщ Рэмэзанрэ.
ЖЫЛАСЭ Замир.
